
REFERAT DE APROBARE

pentru proiectul de hotărâre privind aprobarea participării Municipiului Marghita în proiectul „Servicii comunitare pentru copiii vulnerabili din Marghita și Chișlaz, județul Bihor”


	Prezentul referat de aprobare are la baza prevederile art.6 alin.(3) și art.30 alin.(1) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind aprobarea participării Municipiului Marghita în proiectul „Servicii comunitare pentru copiii vulnerabili din Marghita și Chișlaz, județul Bihor”.
	
	Autoritatea de Management pentru Programul  Incluziune și Demnitate Socială (PoIDS) din cadrul Ministerului Investițiilor și Proiectelor Europene, a lansat în data de 27.05.2024 apelul de proiecte de tip competitiv intitulat ”Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială”,  finanțat din Prioritatea P5. - Reducerea disparităților dintre copiii la risc de sărăcie și/sau excluziune socială și ceilalți copii, Obiectivul specific: ESO4.11.Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul și îngrijire orientată către persoane, inclusiv asistență medicală. 

	Solicitările de finanțare în cadrul acestui apel de proiect se depun până la data de 29.07.2024 prin intermediul Sistemului Informatic MySMIS2021, iar perioada de implementare a unui proiect este de maximum 36 de luni.
	Proiectul susmenționat este o oportunitate  pentru dezvoltarea și consolidarea sistemului de protecție a copilului, în special prin implicarea mai multor parteneri, respectiv:
· Asociația Kécenlét;
· Fundația Creștină Elim;
· Fundația Diaconală Reformată a Eriului;
· UAT Municipiul Marghita;
· UAT Comuna Chișlaz.

Astfel, având în vedere prevederile:
	- Legii  nr.292 din 2011 a asistenței sociale, cu modificările ulterioare; 
	- Legii nr.272 din 2004 privind protecția și promovarea drepturilor copilului, republicată, cu modificările și completările ulterioare;
	- Legii  nr.197 din 2012 privind asigurarea calității în domeniul serviciilor sociale, cu modificările și completările ulterioare;
	- Hotărârii Guvernului  nr.797 din 2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare;
	- Ordinului Ministrului  Investițiilor și Proiectelor Europene nr.2219 din 27.05.2024 privind aprobarea Ghidului Solicitantului Condiții Specifice ”Sevicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială, Programul Incluziune și Demnitate socială 2021-2027”;
	- art.129 alin.(2) lit.d) şi alin.(7) lit.b), art.139 alin.(1) din Ordonanța de Urgență a Guvernului României nr.57/2019 privind Codul administrativ, cu modificările și completările ulterioare;

P R O P U N:

· aprobarea participării UAT Municipiul Marghita în proiectul „Servicii comunitare pentru copiii vulnerabili din Marghita și Chișlaz, județul Bihor” în vederea depunerii spre finanțare în cadrul Programului  de Incluziune și Demnitate Socială 2021-2027 (PoIDS), Prioritatea  P05. - Reducerea disparităților dintre copiii la risc de sărăcie și/sau excluziune socială și ceilalți copii, Apelul la proiecte ”Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială”, cod MySmis2021/SMIS2021+329147, 
· desemnarea d-nei Gheorghina SILAGHI, director executiv al Direcției de Asistență Socială, în calitate de Coordonator al partenerului pentru Municipiul Marghita, responsabil de implementarea activităților prevăzute în cadrul proiectului,
· [bookmark: _GoBack]cofinanțarea proprie a UAT Municipiul Marghita în cuantum de 2% din bugetul eligibil aferent partenerului.

